Hilongos, Leyte

Ang Hilongos usa sa mga lungsod sa Amihanang Leyte.  Kining lungsod giklasipika nga ikatulo nga klase.

Nahimutangan
Ang munisipalidad sa Hilongos nahimutang sa amihanang-kasadpang bahin sa probinsiya sa Leyte ug nag-atubang sa Dagat sa Camotes. Sa amihanan bahin sa lungsod makaplagan ang lungsod sa Hindang; sa sidlakan ang Mahaplag ug Sogod; sa kasadpan ang Dagat sa Camotes; ug sa habagatan ang lungsod sa Bato. Ang Hilongos 146 kilometros gikan sa Dakbayan sa Tacloban sa amihanang-sidlakan, 77 kilometros gikan sa Dakbayan sa Ormoc sa amihanang-kasadpan, ug 35 kilometros gikan sa Dakbayan sa Maasin sa Habagatang Leyte.

Kasaysayan
Pipila ka tuig sa wala pa ang ika-12 nga siglo, may mga tribong libod-suroy gikan sa Iloilo nga miabot sa lugar nga wala tuyoa kay sila gigukod man sa mga Malayong manlalayag (sailor). Ang lugar gitawag nga "Ilong" tungod sa ngalan sa maong tribo nga "Ilongot".

May mga ubang sugilanon nga nag-ingon nga ang ngalang Hilongos gikan sa mga pulong "ilong" ug "lumos" tungod sa daghang nangalumos sa Sapa sa Salog nga mao ang pinakadakong salog sa Hilongos sa pagka karon.

Sa ika-12 siglo misikat ang Hilongos. Si Amahawin, usa ka gamhanang datu sa baranggay, miilog sa mga kasikbit nga kabarangayan, ug mipadako sa iyang teritoryo hangtod sa mga lugar nga karon sakop sa mga lungsod sa Inopacan, Hindang, Bato, ug Matalom.

Populasyon
Sa 2000 nga Senso sa Populasyon ug Panimalay, ang Hilongos mirehistro sa iyang ika-2 nga kinaubsang pagtubo sa populasyon sukad sa tuig 1948. Sa 2000, ang Hilongos may populasyon nga 51,462 ka tawo sa 10,763 ka bubong, 6.96% nga pagtubo gikan sa natala sa 1995 nga 10,062. Ang average nga gidaghanon sa usa ka bubong lima ka tawo.

Mga Barangay

Ang Hilongos nabahin ngadto sa 51 ka barangay.

Mga Namunoan sa Lungsod
Mayor: Joy Roble
Bise-mayor: Panfilo Go
Mga konsehal:
VILLAQUER, Gary
BADILLA, Reynaldo
OLO, Giovanni
YAN, Roy
FLANCO, Lamberto
NERVES, Lemuel
GABISAN, Miguela
VILLAHERMOSA, Bentong

Mga sumpay sa gawas
All about Hilongos
Hilongos 
Hilongos Community Online
Hilongos Leyte 
Alikaraw Festival of Hilongos 

Mga lungsod ug dakbayan sa Leyte